नकल रहित परीक्षा कराने के लिए प्रशासन मुस्तैद
हरियाणाविद्यालयशिक्षा बोर्ड की मंगलवार से शुरू होने वाली परीक्षाओं के लिए प्रशासन पूर्ण रूप से मुस्तैद है। नकल रहित परीक्षा के लिए पूरे इंतजाम कर लिए गए है। पहले दिन बारहवीं कक्षा की इंग्लिश विषय की रेगूलर रि-अपीयर प्रथम सेमेस्टर की परीक्षा होगी। वहीं, दसवीं की सुबह के सत्र में अंग्रेजी की परीक्षा होगी। परीक्षाएं दो शिफ्ट में होगी।
सेमेस्टर खत्म होने पर इस बार वार्षिक पैटर्न पर दसवीं बारहवीं की परीक्षाएं होगी। परीक्षा का समय ढ़ाई घंटे से बढ़ा तीन घंटे कर दिया गया है। सीनियर सेकेंडरी रेगूलर की परीक्षा दोपहर बाद ढाई से साढ़े पांच बजे तक होगी। वहीं सुबह के समय बारहवीं प्रथम सेमेस्टर रि-अपीयर की परीक्षा सुबह साढ़े दस से एक बजे तक होगी। इसके साथ ही ओपन बोर्ड की परीक्षाएं भी शुरू हो रही है।
जिलेमें बनाए 75 परीक्षा केंद्र: परीक्षाके संचालन के लिए जिले में 75 परीक्षा केंद्र बनाए गए है। जिनमें से 50 केंद्र जगाधरी सब डिवीजन 25 परीक्षा केंद्र बिलासपुर सब डिवीजन में बनाए गए है। इनमें से 10 परीक्षा केंद्रों पर ओपन बोर्ड कक्षाओं की परीक्षाएं भी होंगी। डीईओ यमुनानगर आनंद चौधरी ने बताया कि नकल रोकने के लिए इस बार प्रशासन ने उड़न दस्तों की संख्या बढ़ा दी है। ताकि नकल करने करवाने वालों पर शिकंजा कसा जा सके। वहीं, परीक्षा केंद्र पर बोर्ड की ओर से परीक्षा देने वाले परीक्षार्थियों की संख्या भी कम कर दी गई है। किसी भी परीक्षा केंद्र पर 310 से अधिक परीक्षार्थी नहीं भेजे जाएंगे।
hin_Deva hin_Deva hin_Deva hin_Deva